***8-րդ կրթական հարթակ***

***27-րդ շաբաթ***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

***Կրկնություն***

* **Գրականություն – «Առակ տղայի և ծառի մասին»**
* **Բառագիտություն –** թեմատիկբառերի բացատրությունները, թեմատիկ հոմանիշներն ու հականիշները
* Վերհիշել հետևյալ բառերն ու *դրանց բացատրությունները*
* *Ստվեր – շվաք, հովանի*
* *Ծառի բուն – ծառի վերգետնյա մասը՝ արմատներից մինչև ճյուղեր*
* *Դժբախտություն – վատ պատահար*
* *Նավարկություն – նավով ճամփորդություն*
* Վերհիշել հետևյալ բառերի հոմանիշները
* *Ոգևորվել – խրախուսվել, քաջալերվել, խանդավառվել, հուսադրվել*
* *Այլևս – երբեք*
* *Կրկին – նորից*
* *Անհրաժեշտ – կարևոր*
* *Իրոք - իսկապես*
* Վերհիշել հետևյալ բառերի հականիշները
* *Անկախ – կախված*
* *Հոգնել – հանգստանալ*
* *Ցնծալ – տխրել*
* *Վերադառնալ – հեռանալ*
* *Կառուցել - քանդել*
* **Քերականություն –** **Կրկնություն։**
* **Մշակույթ –** ***Հովհաննես Այվազովսկի։*** 
  + - * Ո՞վ էր Հովհաննես Այվազովսկին։
      * Ո՞րտեղ է ծնվել և ի՞նչ ազգանուն է ունեցել։
      * Պատմի՛ր Օսմանյան սուլթանի համար նկարված նկարների և ստացած պարգևատրությունների մասին։
      * Մոտավորապես քանի՞ նկար է նկարել Այվազովսկին։
      * Ի՞նչ թեմաներ է հիմնականում պատկերել Այվազովսկին իր կտավներում։

***Նոր դաս։***

* **Գրականություն – «Ճպուռն ու մրջյունը» Աթաբեկ Խնկոյան**
* **Բառագիտություն –** թեմատիկբառերի բացատրությունները, թեմատիկ հոմանիշներն ու հականիշները
* **Ուղղագրություն –** **Մ-ի և Ն-ի ուղղագրությունը և ուղղախոսությունը**
* **Մշակույթ –** ***Աթաբեկ Խնկոյան***

***Գրականություն -* Ճպուռն ու մրջյունը**

Թռի-վռի մի ճպուռ,

Ողջ ամառը շուռումուռ

Երգեց, ճռաց, Ճռճռաց:

Մին էլ ըհը, ձմեռը

Փռեց իրա թևերը,

Բացեց գորգը սպիտակ,

Դաշտերն առավ ձյունի տակ:

Անցան պայծառ օրերը,

Էլ ո՞րն ասեմ, էլ որը,

Երբ ամեն մի թփի տակ,

Թե սեղան կար, թե օթյակ:

Եկան օրեր ցրտաշունչ,

Ճպուռն ընկավ լուռումունջ.

Քաղցած փորին էլ ի՞նչ երգ,

Ցուրտը տարավ ոտ ու ձեռք:

Զընգր-զընգըր դողալով,

Ծանր-ծանր սողալով,  
  
Նա մրջյունին ասում էր,

Գլխիդ մատաղ, սանամեր,

Մի ճար արա, շունչ առնեմ,

Ցրտից, սովից չմեռնեմ.

Կերակրիր, տաքացրու,

Մինչև գարուն ապրեցրու:

Ի՞նչ խաբար է, սանիկս,

Զարմանում եմ, ջանիկս.

Չաշխատեցի՞ր ամառը,

Ասա, ի՞նչ էր պատճառը:

Էդպես բանի, սանամեր,

Էլ ժամանակ ո՞վ ուներ,

Էն խոտերում բուրավետ

Երգում էինք մերոնց հետ

Ուրեմն` դո՞ւ:

- Այո, ես…

Ողջ ամառը դեն ու դես

Երգում էի մշտապես:

- Երգո՞ւմ էիր, շատ բարի

Այժմ էլ բռնի վեր-վերի,

Քամին ծափ տա` դու պարի:

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Ինչի՞ մասին է առակ-բանաստեղծությունը։
* Ովքե՞ր են գլխավոր հերոսները։
* Ո՞րն էր առակի խորհուրդը։

**Բառագիտություն**

* Բառատետրում (բացատրական մասում) արտագրել և սովորել հետևյալ բառերն ու *դրանց բացատրությունները․*
* *կրկնակ – կրկնվող*
* *այրել – վառել*
* *դիմադրել – չթողնել որևէ բան պատահի*
* *շշնջալ – ցածր ձայնով մի բան ասել*
* Բառատետրում գրել և սովորել հետևյալ բառերի հոմանիշները․
* *սաստել – բարկանալ*
* *ննջել – քնել*
* *Կրկին – նորից*
* *բղավել – գոռալ*
* *բերրի – առատ, շատ*
* Բառատետրում գրել և սովորել հետևյալ բառերի հականիշները․
* *տևական – կարճատև*
* *շշուկ – բղավոց*
* *ուղիղ – թեք*
* *փոփոխություն – կայունություն*
* *սիրել - ատել*

**A close up of a paper

Description automatically generated**

* Բառատետրում գրել և սովորել հետևյալ բառերի ուղղագրությունը՝ *ճյուղ,* *տղամարդ, օգտագործել, այլևս, երջանիկ։*

***Ուղղագրություն-*** **Մ-ի և Ն-ի ուղղագրությունն ու ուղղախոսությունը․**

**A page of a book with text

Description automatically generated**

***Մշակույթ* – Աթաբեկ Խնկոյան**

Աթաբեկ Խնկոյանը (Խնկո- Ապեր) հայ մանկագիր բանաստեղծ է: Ծնվել է 1870 թվականինին Փամբակի շրջանի Ղարաբոյա գյուղում:  
  
Աթաբեկ Խնկոյանը գրագիտություն սովորել է իրենց գյուղի տիրացուի մոտ, այնուհետև անցել Ալեքսանդրապոլ (այժմ՝ Գյումրի), ուր հաջողությամբ լրացնելով ուսման միջին ընթացքը, նվիրվել է ուսուցչության: Նա մանուկների համար բազմաթիվ ստեղծագործություններ է գրել, մշակել հայկական և այլ ժողովուրդների շատ առակներ։  
  
Գրական փորձերը սկսել է աշակերտական հասակից: Նրա այդ շրջանում գրած ոտանաւորները լույս տեսան 1890 թվականին: Աշխատակցում էր նաև “ Աղբյուր մանկական ամսագրին”: Խնկոյանը դարձավ նրա ամենամոտիկ աշխատակիցը:  
  
Ղազարոս Աղայանից և Հովհաննես Թումանյանից հետո, Խնկոյանը հարարւում է մեր մանկական լավագույն գրողներից մեկն է: Նրա մանկական նմանը չունեցող ոտանավորներից են՝ “ Գիրք”, “Այգի”, “ Լուսին”, “Ծիծեռնակին”, “ Գարուն”, “Մեղու”, “ Ձմեռ պապի”, և այլն: Չափածո գրվածքներից են՝ “Աղվեսն ու Արջը”, “ Ցորնատերն ու Ջաղացպանը”, “Գյուղացին ու Արջը”, և այլն: Իսկ արձակներից՝ “ Խուլի այծերը”, “ Իմ բալիկը” “ Գալոյի Աղվեսը”, և այլն:  
  
Սակայն Խնկոյանը մեր գրականութեան մէջ ավելի հայտնի է որպես տաղանդվոր առակագիր: Բազմաթիվ են նրա մեկը մյուսից ավելի սուր խայթող ու խորիմաստ առակները: Ինքնույն գրվածքներից բացի ունի և փոխադրություններ՝ մեծ մասամբ ռուս հռչակավոր առակագիր Կռիլովից: Այս շարքին են պատկանում՝ “Կարիճն ու գորտը”, “ Ճպուռն ու մրջյունը”, “Մկների ժողովը”, “Վատ ընկեր”, “Կկուն ու աքլորը”, “ Գայլն ու գառը”, “Աղվեսն ու խաղողը”, և այլն:  
  
Խնկոյանը մահացել է 1935 թվականին Երևանում: Նրա անունով է կոչվում Երևանի քաղաքային մանկական գրադարանը։

**Հարցեր և առաջադրանքներ**

* + - * Ե՞րբ է ծնվել Աթաբեկ Խնկոյանը։
      * Ի՞նչ մասնագիտություն է ունեցել։
      * Ինչպիսի՞ ժանրի գրող է նա։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Կարողանա սահուն ընթերցել հանձնարարված դասանյութը, վերապատմել և ներկայացնել սեփական խոսքերով, պատասխանել հարցերին և մասնակցել քննարկումներին։
* Հասկանա և կարողանա մեկնաբանել քերականական սահմանումները։ Կարողանա սեփական խոսքերով վերարտադրել և բերել օրինակներ։
* Մասնակցի խմբային աշխատանքներին։